Northug avslutter managersamarbeid
Det bekrefter Gilleberg ovenfor VG. Northug går nå inn i et samarbeid med sponsorselskapet Nye Høyder. - Avtalen jeg hadde med Petter var bare for ett år. Hvordan veien blir videre får vi se på når jeg har snakket med Petter og Nye Høyder, men jeg er interessert i et godt samarbeid videre. Men det blir ikke i en managerrolle, sier Gilleberg. - Jeg har hele veien hatt et ryddig og ok forhold til Nye Høyder, og jeg har kjent de fleste av dem like lenge som jeg har kjent Petter - det er jo folk fra omgangskretsen hans. - Det har vært mye moro, og jeg ville aldri vært opplevelsen med dette sirkuset foruten, men jeg kommer til å bruke kompetansen min der den ligger - det er på å lage kommersielle avtaler. Jeg kommer ikke til å løpe rundt på arenaer, sier Gilleberg.Gilleberg kom med et mottilbud til Northug, med flere av de største av dagens landslagssponsorer i ryggen. Northug valgte likevel å gå for en privatlagsløsning. - Petter har hatt et luksusproblem, han har hatt mange gode valgmuligheter, sier Gilleberg. Blogg: Northug blir i alle fall rik Northug uttalte på onsdagens pressekonferanse at mangelen på motivasjon er hovedårsaken til at han bryter med landslaget. Det tror også Gilleberg. - Mange prater om at det kun er økonomi dette dreier seg om, men en viktig greie her er motivasjonen. Petter er en fyr som er glad i gå sine egne veier.
Lars Gilleberg blir ikke med som manager i Petter Northugs nye privatsatsing.